2. október

2. október er 275. dagur ársins (276. á hlaupári) samkvæmt gregoríska tímatalinu. 90 dagar eru eftir af árinu.

 Atburðir 
 829 - Teófílos keisari tók við völdum í Konstantínópel.
 959 - Játgeir friðsami var krýndur Englandskonungur.
 1187 - Konungsríkið Jerúsalem gafst upp fyrir her Saladíns. 
 1263 - Alexander 3. Skotakonungur sigraði flota Hákonar gamla í orrustunni við Largs.
 1535 - Jacques Cartier uppgötvaði Montréal í Québec.
 1601 - Umsátrið um Kinsale hófst á Írlandi. Ósigur Íra þar leiddi til þess að Elísabet 1. gat lagt allt Írland undir sig.
 1608 - Hollenski linsusmiðurinn Hans Lippershey sýndi fyrsta sjónaukann í hollenska þinginu.
 1786 - Oddur Gíslason prestur á Miklabæ hvarf á leið heim að bæ sínum og var afturgöngunni Miklabæjar-Solveigu kennt um og sagt að hún hefði dregið prestinn í gröf sína. Lík hans fannst raunar ári síðar í læk skammt frá Miklabæ.
 1801 - Konungur úrskurðaði að Ísland skyldi allt verða að einu biskupsdæmi og var þá biskupsstóllinn á Hólum lagður niður.
 1847 - Prestaskólinn tók til starfa í Reykjavík. Hann var í fyrstu til húsa í húsi Lærða skólans.
 1887 - Góðtemplarahús Reykjavíkur var vígt.
 1906 - Dagblaðið kom út í Reykjavík í fyrsta sinn. Það kom út daglega í þrjá mánuði.
 1934 - Ólafur Thors tók við formannsembætti í Sjálfstæðisflokknum.
 1940 - Áfengisskömmtun var tekin upp á Íslandi og var skammtur karlmanns 4 hálfflöskur á mánuði af sterkum drykkjum en kvenna helmingur þess.
 1958 - Gínea fékk sjálfstæði frá Frakklandi.
 1960 - Ísafjarðarflugvöllur var tekinn í notkun.
 1964 - Tækniskóli Íslands var settur í fyrsta sinn.
 1972 - Danir samþykktu inngöngu í ESB í þjóðaratkvæðagreiðslu. Færeyjar ákváðu að standa utan sambandsins.
 1981 - Breska hljómsveitin The Police gaf út breiðskífuna Ghost in the Machine.
 1992 - Vígð var 120 metra löng brú yfir Dýrafjörð. Við það styttist leiðin á milli Þingeyrar og Ísafjarðar um 13 kílómetra.
 1992 - Blóðbaðið í Carandiru hófst með uppþotum í Carandiru-fangelsinu í São Paulo í Brasilíu.
 1996 - Andrej Lúkanov, fyrrum forsætisráðherra Búlgaríu, var myrtur.
 1996 - Aeroperú flug 603 hrapaði í Kyrrahafið þegar öll tæki um borð biluðu skömmu eftir flugtak frá Límaflugvelli í Perú. Allir um borð, 70 að tölu, fórust.
 1997 - Mikið hneykslismál kom upp þegar í ljós kom að þéttiefni sem notað var í Hallandsås-göngunum í Svíþjóð gaf frá sér eiturefni sem barst í grunnvatn.
 1999 - Slysavarnafélagið Landsbjörg var stofnað á Íslandi.
 2001 - Svissneska flugfélagið Swissair hætti öllu flugi.
 2006 - Byssumaður tók fimm stúlkur á aldrinum 7-13 ára í gíslingu í West Nickel Mines School í Pennsylvaníu, myrti þær og framdi síðan sjálfsmorð.
 2007 - Sjónvarpsstöðin ÍNN tók til starfa á Íslandi.
 2007 - Annar leiðtogafundur Suður- og Norður-Kóreu frá Kóreustríðinu átti sér stað.
 2009 - Önnur þjóðaratkvæðagreiðsla um breyttan Lissabonsáttmála var haldin á Írlandi. Sáttmálinn var samþykktur í þetta sinn.
 2010 - Héðinsfjarðargöng, milli Siglufjarðar og Héðinsfjarðar annars vegar og Héðinsfjarðar og Ólafsfjarðar hins vegar, voru vígð.
 2013 - Bandaríska alríkislögreglan lokaði vefsíðunni Silk Road.
 2016 - Friðarsamkomulag milli ríkisstjórnar Kólumbíu og skæruliða FARC var fellt í þjóðaratkvæðagreiðslu.
 2018 - Sádiarabíski blaðamaðurinn Jamal Khashoggi var myrtur í ræðismannsskrifstofu Sáda í Istanbúl, Tyrklandi.
 2020 - Opinbera hlutafélagið Betri samgöngur var stofnað á Íslandi.
 2020 - Donald Trump Bandaríkjaforseti greindist með Covid-19.
 2023 - Katalin Karikó og Drew Weissman fengu nóbelsverðlaun í læknisfræði vegna þróunar RNA-bóluefnis gegn kórónaveirunni.

 Fædd 
 1452 - Ríkharður 3. Englandskonungur (d. 1485).
 1847 - Paul von Hindenburg, prússneskur hershöfðingi (d. 1934).
 1851 - Ferdinand Foch, franskur hermarskálkur (d. 1929)
 1869 - Mohandas Gandhi, pólitískur leiðtogi Indverja (d. 1948).
 1871 - Cordell Hull, utanríkisráðherra Bandaríkjanna (d. 1955).
 1904 - Graham Greene, enskur rithöfundur (d. 1991).
 1951 - Sting, enskur tónlistarmaður.
 1957 - Pálmi Gestsson, íslenskur leikari.
 1957 - Janry, belgískur teiknari.
 1958 - Árni M. Mathiesen, íslenskur stjórnmálamaður.
 1962 - Sigtryggur Baldursson, íslenskur tónlistarmaður.
 1963 - Birgir Baldursson, íslenskur trommuleikari.
 1963 - Björk Vilhelmsdóttir, íslenskur stjórnmálamaður.
 1963 - Maria Ressa, filippseyskur blaðamaður og Nóbelsverðlaunahafi.
 1970 - Stephanie Sunna Hockett, íslensk fegurðardrottning og leikkona.
 1973 - Ólafur Teitur Guðnason, íslenskur blaðamaður.
 1976 - Elísabet Gunnarsdóttir, íslenskur knattspyrnuþjálfari.
 1986 - Sandra Sigurðardóttir, íslensk knattspyrnukona.
 1992 - Alisson Becker, brasilískur knattspyrnumaður.
 2000 - Jóhannes Damian Patreksson, íslenskur tónlistarmaður.

 Dáin 
 829 - Mikael 2. keisari Austrómverska ríkisins (f. 770).
 1264 - Úrbanus 4. páfi (f. 1195).
 1709 - Ívan Mazepa, rúþenskur kósakkaforingi (f. 1639).
 1764 - William Cavendish, hertogi af Devonshire, breskur stjórnmálamaður (f. 1720).
 1768 - Otto von Rantzau, danskur embættismaður (f. 1719).
 1786 - Oddur Gíslason, íslenskur prestur (f. 1740).
 1791 - Gunnar Pálsson, íslenskur prestur (f. 1714).
 1803 - Samuel Adams, bandarískur stjórnmálamaður (f. 1722).
 1807 - John Thomas Stanley, breskur ferðalangur (f. 1735).
 1927 - Svante August Arrhenius, sænskur vísindamaður (f. 1859).
 1969 - Sigurbergur Elísson formaður Knattspyrnufélagsins Fram (d. 1899).
 1985 - Rock Hudson, bandarískur leikari (f. 1925).
 2018 - Jamal Khashoggi, sádiarabískur blaðamaður (f. 1958).

Flokkur:Október